CELEX: 62020TN0298
Language: hu
Date: 2020-05-22 00:00:00
Title: T-298/20. sz. ügy: 2020. május 22-én benyújtott kereset – KD kontra EUIPO

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/29
            
         
      2020. május 22-én benyújtott kereset – KD kontra EUIPO
      (T-298/20. sz. ügy)
      (2020/C 262/39)
      Az eljárás nyelve: angol
      
         Felek
      
      
         Felperes: KD (képviselők: S. Pappas és N. Kyriazopoulou ügyvédek)
      
         Alperes: az Európai Unió Szellemi Tulajdoni Hivatala
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. január 1. és december 31. közötti időszakra vonatkozóan az Európai Unió Szellemi Tulajdoni Hivatala által elfogadott és a felperessel 2020. március 11-én közölt értékelő jelentést;
               
            
                  —
               
               
                  kötelezze az alperest 3 000 euró összegű kártérítésnek a felperes részére történő megfizetésére az általa az értékelő jelentés következtében elszenvedett nem vagyoni kár miatt;
               
            
                  —
               
               
                  kötelezze az alperest a saját és a felperes részéről a jelen eljárással összefüggésben felmerült költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első, az indokolási kötelezettség megsértésére alapított jogalap, amennyiben az értékelő jelentés – mindenféle indokolás nélkül – a korábbi jelentésekben szereplőknél kedvezőtlenebb megjegyzéseket tartalmaz, ami ily módon nyilvánvaló ténybeli hibát képez, aminek következtében a felperes nem gyakorolhatta megfosztották a jogvédelemhez való jogát.
               
            
                  2.
               
               
                  A második, a gondossági kötelezettség megsértésére alapított jogalap, amennyiben nem vették figyelembe a felperes által elvégzett különféle projektek sikeres teljesítését, és azt sem, hogy családi és egészségügyi problémái ellenére motivált volt és munkavégzési hajlandóságát is megőrizte.
               
            
                  3.
               
               
                  A harmadik, a megjegyzések és pontozás közötti következetlenségre, valamint az összes alkalmazandó kritérium figyelembevételének elmulasztására vonatkozóan a nyilvánvaló értékelési hibára alapított jogalap.
                  A nem vagyoni kártérítést a felperes a megtámadott jelentés jogellenessége következében kialakult mentális zavarral, szorongással és igazságtalanságérzettel indokolja.